Na temelju članka 30. Statuta Općine Vladislavci („Službeni glasnik“ Općine Vladislavci 3/13, 3/17, 2/18 i 4/20), Općinsko vijeće Općine Vladislavci na svojoj 24. sjednici održanoj 8. lipnja 2020. godine, donosi

**ZAKLJUČAK**

**o usvajanju Izvješća o izvršenju**

**Plana mjera i postupanja Općine Vladislavci u 2019. godini za djelomičnu sanaciju šteta od prirodnih nepogoda**

**I.**

 Usvaja se Izvješće o izvršenju Plana mjera i postupanja Općine Vladislavci u 2019. godini za djelomičnu sanaciju šteta od prirodnih nepogoda, Klasa: 920-11/19-01/3, Ur.broj: 2158/07-01-19-02 od 28. ožujka 2019.

**II.**

Izvješće o izvršenju Plana mjera i postupanja Općine Vladislavci u 2019. godini za djelomičnu sanaciju šteta od prirodnih nepogoda sastavni je dio ovog Zaključka.

**III.**

 Ovaj Zaključak ima biti objavljen u „Službenom glasniku“ Općine Vladislavci.

KLASA: 920-11/19-01/3

UR.BROJ: 2158/07-01-20-04

Vladislavci, 8. lipnja 2020.

PREDSJEDNIK

OPĆINSKOG VIJEĆA

Krunoslav Morović

Na temelju članka 17. stavka 3. Zakona o ublažavanju i uklanjanju posljedica prirodnih nepogoda („Narodne novine“ broj 16/19) i članka 36. Statuta Općine Vladislavci („Službeni glasnik“ Općine Vladislavci 3/13, 3/17, 2/18 i 4/20), Općinski načelnik dana 4. lipnja 2020. godine, donosi

**IZVJEŠĆE**

**o izvršenju** **Plana mjera i postupanja Općine Vladislavci**

 **u 2019. godini za djelomičnu sanaciju šteta od prirodnih nepogoda**

**I.**

Općinsko vijeće Općine Vladislavci donijelo je Plan mjera i postupanja Općine Vladislavci

 u 2019. godini za djelomičnu sanaciju šteta od prirodnih nepogoda („Službeni glasnik“ Općine Vladislavci br. 4/19).

Planom mjera i postupanja Općine Vladislavci u 2019. godini za djelomičnu sanaciju šteta od prirodnih nepogoda („Službeni glasnik“ Općine Vladislavci br. 4/19) sredstva za ublažavanje i uklanjanje posljedica prirodnih nepogoda planirana su u Proračunu Republike Hrvatske.

**II.**

Dana 18. srpnja 2019. godine proglašena je prirodna nepogoda Rješenjem o proglašenju prirodne nepogode na dijelu područja Osječko-baranjske županije, KLASA: 920-11/19-01/3, URBROJ: 2158/1-01-02-19-28 koje je donio župan Osječko-baranjske županije, Ivan Anušić. Prirodne nepogoda - tuča je tim Rješenjem proglašena i za dijelove područja Općine Vladislavci za ratarsku poljoprivrednu proizvodnju, povrtne kulture, dugogodišnje nasade, stambene i gospodarske objekte te pokretnu imovinu. Na području Općine Vladislavci prijavljeno je ukupno 11 oštećenika, a prijavljena šteta iznosila je 708.298,12 kn. Vlada republike Hrvatske na sjednici održanoj 18. prosinca 2019. godine donijela je Odluku o dodjeli sredstava pomoći za ublažavanje i uklanjanje posljedica prirodnih nepogoda u 2019. godini te dijelom u 2018. godini u Republici Hrvatskoj KLASA: 022-03/19-04/507, URBROJ: 50301-25/27-19-2. Temeljem Zaključka Državnog povjerenstva za procjenu štete od elementarnih nepogoda KLASA: 422-02/19-01/41, URBROJ: 513-06-02-19-3 od 6. prosinca 2019. prijedlog dodjele sredstava pomoći za ublažavanje i uklanjanje posljedica prirodnih nepogoda odnosi se na sredstva pomoći za štete na prinosima u poljoprivredi u 2019. godini za oštećenja na kulturi od 60% i više onim oštećenicima koji su upisani u Upisnik poljoprivrednika, a dodjela pomoći ne uključuje prijavljene štete manje od 1.00,00 kuna te iznose dodijeljene pomoći veće od 150.000,00 kuna po oštećeniku. Sukladno navedenoj odluci jedinice lokalne samouprave bile su dužne doznačena sredstva pomoći odmah isplatiti oštećenicima. Općini Vladislavci doznačeno je 29.538,96 kuna za 7 oštećenika koji su ispunjavali naveden uvjete. Oštećenicima su sredstva odmah doznačena na njihove račune.

**III.**

Ovo Izvješće upućuje se na razmatranje i usvajanje Općinskom vijeću Općine Vladislavci.

KLASA: 920-11/19-01/3

UR.BROJ: 2158/07-02-20-03

Vladislavci, 4. lipnja 2020.

**Općinski načelnik**

Marjan Tomas